
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 147 

13 Ιουλίου 2012 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Μεταφορά του χρόνου διενέργειας των ετήσιων τακτι¬ 
κών κρίσεων έτους 2012 στις Ένοπλες Δυνάμεις, την 
Ελληνική Αστυνομία και το Λιμενικό Σώμα - Ελληνική 
Ακτοφυλακή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 44 του Συντάγματος. 

2. Την έκτακτη περίπτωση εξαιρετικά επείγουσας και 
απρόβλεπτης ανάγκης για τη μεταφορά, λόγω ειδικών 
οικονομικών συνθηκών, για εύλογο χρονικό διάστημα 
του χρόνου διενέργειας των ετήσιων τακτικών κρίσεων 
στιςΈνοπλες Δυνάμεις, την Ελληνική Αστυνομία και το 
Λιμενικό Σώμα - Ελληνική Ακτοφυλακή, κρίσεων που 
διενεργούνται τους μήνες Μάρτιο και Απρίλιο κάθε 
έτους για τις Ένοπλες Δυνάμεις και το Λιμενικό Σώμα 
- Ελληνική Ακτοφυλακή και το μήνα Μάρτιο κάθε έτους 
για την Ελληνική Αστυνομία. 

3. Ότι λόγω της διενέργειας δύο κοινοβουλευτικών 
εκλογών Μαΐου και Ιουνίου 2012 δεν κατέστη δυνατή η 
υποβολή στη Βουλή για κύρωση της από 14.3.2012 Πράξης 
Νομοθετικού Περιεχομένου περί «Μεταφοράς του χρόνου 
διενέργειας των ετήσιων τακτικών κρίσεων έτους 2012 
στιςΈνοπλες Δυνάμεις, την Ελληνική Αστυνομία και το 
Λιμενικό Σώμα - Ελληνική Ακτοφυλακή» (Α' 56) 

4. Τη σχετική πρόταση του Υπουργικού Συμβουλίου, 
αποφασίζουμε: 

Άρθρο 1 

Τακτικές κρίσεις στελεχών των Ενόπλων Δυνάμεων 
έτους 2012 

1. Οι ετήσιες τακτικές κρίσεις έτους 2012 των αξιωμα¬ 
τικών, ανθυπασπιστών και υπαξιωματικών των Ενόπλων 
Δυνάμεων θα διενεργηθούν έως τις 5 Αυγούστου του 
τρέχοντος έτους. 

2. Οι ημερομηνίες και προθεσμίες, οι οποίες αναφέρο- 
νται στους νόμους 2439/1996 (Α' 219) και 3883/2010 (Α' 167), 
καθώς και στο ν.δ. 445/1974 (Α' 160), όπως ισχύουν, και 
έχουν σχέση με τη διαδικασία σύγκλησης των αρμοδίων 
συμβουλίων κρίσεων και προαγωγών και την κύρωση των 
οικείων πινάκων, μετατίθενται αναλόγως, για τη διενέργεια 
των κρίσεων της προηγούμενης παραγράφου. 


3. Για την εφαρμογή των διατάξεων των άρθρων 16 
παρ. 11 του ν. 2439/1996 και 32 παρ. 1 περίπτ. β του 
ν. 3883/2010 και μόνο όσον αφορά τις επόμενες ετήσιες 
τακτικές κρίσεις 2013-2014, όσοι προαχθούν το τρέχον 
έτος στους βαθμούς του Υποστράτηγου, Ταξιάρχου και 
Συνταγματάρχη και αντιστοίχων των άλλων Κλάδων 
των Ενόπλων Δυνάμεων θεωρείται ότι έχουν συμπλη¬ 
ρώσει ένα (1) έτος στους βαθμούς αυτούς. 

4. Οι αξιωματικοί των Ενόπλων Δυνάμεων, οι οποίοι 
κατά το άρθρο 91 του ν. 3883/2010 υπάγονται στις δι¬ 
ατάξεις του νόμου αυτού και θα προαχθούν το τρέχον 
έτος, θεωρείται ότι συμπληρώνουν τους προβλεπόμε- 
νους στο άρθρο 27 του ν. 3883/2010 σταθερούς χρό¬ 
νους παραμονής στο βαθμό αυτό κατά (3) τρεις μήνες 
νωρίτερα. Τούτο ισχύει μόνο για την επόμενη τακτική 
ετήσια κρίση τους. 

Άρθρο 2 

Τακτικές κρίσεις αξιωματικών Ελληνικής Αστυνομίας 
και Λιμενικού Σώματος - Ελληνικής Ακτοφυλακής έτους 
2012 . 

1. Οι ετήσιες τακτικές κρίσεις των αξιωματικών της 
Ελληνικής Αστυνομίας και του Λιμενικού Σώματος - Ελ¬ 
ληνικής Ακτοφυλακής έτους 2012 θα διενεργηθούν έως 
τις 5 Αυγούστου τρέχοντος έτους. Έως τη διενέργεια 
των κρίσεων αυτών δεν γίνονται προαγωγές προς πλή¬ 
ρωση κενών οργανικών θέσεων αξιωματικών. 

2. Η προαγωγή των αξιωματικών της Ελληνικής Αστυ¬ 
νομίας και του Λιμενικού Σώματος - Ελληνικής Ακτο¬ 
φυλακής, που θα προαχθούν στον επόμενο βαθμό για 
την πλήρωση κενών οργανικών θέσεων ανατρέχει στις 
20.3.2012, εφόσον οι αξιωματικοί αυτοί είχαν συμπλη¬ 
ρώσει τα γενικά τυπικά προς προαγωγή προσόντα, 
άλλως στην επομένη της ημερομηνίας συμπλήρωσής 
τους. Η ρύθμιση αυτή δεν έχει εφαρμογή για τους 
αξιωματικούς, που αναφέρονται στην παρ. 7 του άρ¬ 
θρου 40 του π.δ. 24/1997 (Α' 29), η οποία προστέθηκε 
με την παρ. 2 του άρθρου 1 του π.δ. 101/2011 (Α' 235). 
Από την ίδια ημερομηνία οι προαγόμενοι αξιωματικοί 
θεωρείται ότι αποκτούν τα γενικά τυπικά προς προα¬ 
γωγή προσόντα του βαθμού στον οποίο θα προαχθούν 
και τις προϋποθέσεις για τη χορήγηση μισθολογικής 
προαγωγής. 

3. Οι διατάξεις της προηγούμενης παραγράφου δεν 
εφαρμόζονται για όσους αποστρατεύονται αυτεπαγ- 
γέλτως σε εκτέλεση των πινάκων και των αποφάσεων 
των συμβουλίων, σύμφωνα με τις διατάξεις του άρθρου 
47 του π.δ. 24/1997 για τους αξιωματικούς της Ελλη¬ 
νικής Αστυνομίας και των άρθρων 33, 34, και 35 του 
ν. 3079/2002 (Α' 311) για τους αξιωματικούς του Λιμενικού 
Σώματος - Ελληνικής Ακτοφυλακής. 

4. Οι ετήσιες τακτικές μεταθέσεις των Αξιωματικών 
της Ελληνικής Αστυνομίας και του Λιμενικού Σώματος 
- Ελληνικής Ακτοφυλακής διενεργούνται για το έτος 2012 
μέσα σε ένα μήνα από τη λήξη των τακτικών κρίσεων και 
εκτελούνται έως το τέλος Σεπτεμβρίου τρέχοντος έτους, 
σύμφωνα με τις ισχύουσες για κάθε Σώμα διατάξεις. 

Στο ίδιο χρονικό διάστημα διενεργούνται και οι το¬ 
ποθετήσεις των Υπαστυνόμων Β', που εξέρχονται από 
τη Σχολή Αξιωματικών της Ελληνικής Αστυνομίας. Για 
το χρονικό διάστημα που τυχόν μεσολαβεί από την 
έξοδό τους τοποθετούνται προσωρινά σε υπηρεσίες 
της Γ ενικής Αστυνομικής Διεύθυνσης Αττικής. 

Με αποφάσεις των Αρχηγών της Ελληνικής Αστυνομίας 
και του Λιμενικού Σώματος - Ελληνικής Ακτοφυλακής, 
αντίστοιχα, καθορίζεται η ημερομηνία εκτέλεσης των απο¬ 
φάσεων για τις τακτικές μεταθέσεις και τοποθετήσεις του 
προσωπικού, που αναφέρεται στην παράγραφο αυτή. 

Άρθρο 3 

Οι αξιωματικοί της Ελληνικής Αστυνομίας, οι οποίοι 
υπέβαλαν αίτηση στην υπηρεσία τους εντός προθεσμίας 
είκοσι (20) ημερών από τη δημοσίευσή της από 14.03.2012 
Πράξης Νομοθετικού Περιεχομένου περί «Μεταφοράς 
του χρόνου διενέργειας των ετήσιων τακτικών κρίσεων 
έτους 2012 στις Ένοπλες Δυνάμεις, την Ελληνική Αστυ¬ 


νομία και το Λιμενικό Σώμα - Ελληνική Ακτοφυλακή» 
(Α' 56) και συμπληρώνουν 35ετία από τις 20.03.2012 έως 
την ημερομηνία διενέργειας των τακτικών κρίσεων, πα¬ 
ραμένουν στην ενεργό υπηρεσία, εφόσον το επιθυμούν, 
έως το χρόνο διενέργειας των τακτικών κρίσεων αυτών. 
Όσοι αξιωματικοί παραμείνουν κρίνονται προς προαγω¬ 
γή εφόσον έχουν τις προϋποθέσεις που προβλέπονται 
στις οικείες διατάξεις. Όσοι προαχθούν έως το βαθμό 
του Αστυνομικού Διευθυντή κρίνονται περαιτέρω σύμ¬ 
φωνα με τις ισχύουσες διατάξεις. 

Άρθρο 4 
Έναρξη Ισχύος 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από την παύση ισχύος της από 14.3.2012 Πράξης 
Νομοθετικού Περιεχομένου (7.7.2012). 

Αθήνα, 12 Ιουλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΔΗΜΗΤΡΙΟΣ ΑΒΡΑΜΟΠΟΥΛΟΣ, ΙΩΑΝΝΗΣ ΣΤΟΥΡΝΑΡΑΣ, 

ΠΑΝΟΣ Π ΑΝ ΑΓΙΩΤ ΟΠΟΥΛΟΣ, ΕΥΡΙΠΙΔΗΣ ΣΤΥΛΙΑΝΙΔΗΣ, ΑΝΤΩΝΙΟΣ ΜΑΝΙΤΑΚΗΣ, 
ΚΩΝΣΤΑΝΤΙΝΟΣ ΧΑΤΖΗΔΑΚΗΣ, ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ, 
ΕΥΑΓΓΕΛΟΣ ΛΙΒΙΕΡΑΤΟΣ, ΑΝΔΡΕΑΣ ΛΥΚΟΥΡΕΝΤΖΟΣ, ΑΘΑΝΑΣΙΟΣ ΤΣΑΥΤΑΡΗΣ, 
ΑΝΤΩΝΙΟΣ ΡΟΥΠΑΚΙΩΤΗΣ, ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ, 

ΟΛΓΑ ΚΕΦΑΛΟΓΙΑΝΝΗ, ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ, 
ΔΗΜΗΤΡΙΟΣ ΣΤΑΜΑΤΗΣ, ΧΡΗΣΤΟΣ ΣΤΑΪΚΟΥΡΑΣ, ΧΑΡΑΛΑΜΠΟΣ ΑΘΑΝΑΣΙΟΥ, 
ΣΤΑΥΡΟΣ Κ ΑΛΟΓΙ ΑΝΝΗΣ, ΚΩΝΣΤΑΝΤΙΝΟΣ ΤΖΑΒΑΡΑΣ, 

ΣΤΑΥΡΟΣ ΚΑΛΑΦΑΤΗΣ, ΜΑΡΙΟΣ ΣΑΛΜΑΣ, ΜΑΞΙΜΟΣ ΧΑΡΑΚΟΠΟΥΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

